2007R0423 — BG — 27.07.2010 — 010.001

Този документ е средство за документиране и не обвързва институциите

►B РЕГЛАМЕНТ (ЕО) № 423/2007 НА СЪВЕТА от 19 април 2007 година относно ограничителни мерки срещу Иран (ОВ L 103, 20.4.2007, p.1)

Изменен с





поправен от









▼B

РЕГЛАМЕНТ (ЕО) № 423/2007 НА СЪВЕТА

от 19 април 2007 година

относно ограничителни мерки срещу Иран







СЪВЕТЪТ НА ЕВРОПЕЙСКИЯ СЪЮЗ, като взе предвид Договора за създаване на Европейската общност, и по-специално членове 60 и 301 от него, като взе предвид Обща позиция 2007/140/ОВППС на Съвета относно ограничителни мерки срещу Иран ( 1 ), като взе предвид предложението на Комисията, като има предвид, че: (1) На 23 декември 2006 г. Съветът за сигурност на ООН прие Резолюция 1737 (2006), съгласно която Иран трябва незабавно да прекрати всички дейности по обогатяване и преработка, както и работата по проекти, свързани с тежка вода, и да предприеме стъпките, поискани от управителния съвет на Международната агенция за атомна енергия (МААЕ) и считани от Съвета за сигурност на ООН за необходими за изграждане на доверие в изцяло мирната цел на ядрената програма на Иран. За да убеди Иран да спази това задължително решение, Съветът за сигурност на ООН реши, че всички държави, членуващи в ООН, трябва да приложат редица ограничителни мерки. (2) В съответствие с Резолюция 1737 (2006) на Съвета за сигурност на ООН, Обща позиция 2007/140/ОВППС предвижда някои ограничителни мерки срещу Иран. Тези мерки включват ограничения върху износа и вноса на стоки и технологии, които могат да допринесат за дейностите на Иран по обогатяване, преработване и производство на тежка вода или за разработването на системи за ядрено оръжие, забрана за предоставяне на други свързани услуги, забрана за инвестиции, свързани с такива стоки и технологии, забрана за доставка на съответните стоки и технологии от Иран, както и замразяване на финансови средства и икономически ресурси на лица, субекти и органи, участващи във, пряко свързани със или предоставящи подкрепа за такива дейности или разработки. (3) Тези мерки попадат в обхвата на Договора за създаване на Европейската общност и поради това, по-специално с оглед осигуряване на еднаквото им прилагане от икономическите оператори във всички държави-членки, е необходимо законодателство на Общността за тяхното прилагане дотолкова, доколкото това засяга Общността. (4) Настоящият регламент дерогира от съществуващото законодателство на Общността, което установява общи правила за износ към и внос от трети страни, и по-специално от Регламент (ЕО) № 1334/2000 на Съвета от 22 юни 2000 г. за въвеждане на режим на Общността за контрол на износа на стоки и технологии с двойна употреба ( 2 ), доколкото настоящият регламент обхваща същите стоки и технологии. (5) По причини за целесъобразност Комисията следва да бъде оправомощена да публикува списък на забранените стоки и технологии и всички изменения към него, които ще бъдат приети от Комитета по санкциите или от Съвета за сигурност на Обединените нации и да изменя списъците на лица, субекти и органи, чиито финансови средства и икономически ресурси следва да бъдат замразени въз основа на решения, взети от Съвета за сигурност на ООН или от Комитета по санкциите. (6) По отношение на процедурата за установяване и изменение на списъка по член 7, параграф 2 от настоящия регламент, Съветът следва сам да упражнява съответните изпълнителни правомощия предвид целите на Резолюция 1737 (2006) на Съвета за сигурност на ООН, по-специално за ограничаване на разработването от страна на Иран на чувствителни технологии, подпомагащи неговите ядрени и ракетни програми, и чувствителния по отношение на разпространението характер на дейностите, извършвани от лицата и субектите, подпомагащи тези програми. (7) Държавите-членки следва да определят санкциите, приложими за нарушения на разпоредбите на настоящия регламент. Предвидените санкции следва да бъдат пропорционални, ефективни и възпиращи. (8) За да се гарантира ефективността на предвидените в настоящия регламент мерки, той следва да влезе в сила на датата на публикуването му, като има предвид, че: ПРИЕ НАСТОЯЩИЯ РЕГЛАМЕНТ:







Член 1

Единствено по смисъла на настоящия регламент се прилагат следните дефиниции:

а) „Комитет по санкциите“ означава: комитетът на Съвета за сигурност на ООН, който е създаден съгласно параграф 18 от Резолюция 1737 (2006) на Съвета за сигурност на ООН;

б) „техническа помощ“ означава всяка техническа помощ, свързана с поправка, разработка, производство, сглобяване, тестване, поддръжка или друго техническо обслужване, и може да бъде под формата на инструктаж, съвет, обучение, предаване на работни знания и умения или консултантски услуги, включително словесни форми на помощ;

в) терминът „стоки“ включва изделия, материали и оборудване;

г) терминът „технологии“ включва и софтуер;

д) „инвестиция“ означава придобиване или разширяване на участие в предприятия, включително пълното придобиване на тези предприятия, и придобиването на дялове и ценни книжа с право на участие;

е) „брокерски услуги“ означава дейността на лица, субекти и дружества, действащи като посредници чрез покупка, продажба или уреждане на прехвърлянето на стоки и технологии или чрез договаряне или уреждане на транзакции, които включват трансфер на стоки и технологии;

ж) „финансови средства“ означава финансови активи и печалби от всякакъв род, включително, но не само: i) пари в брой, чекове, парични искове, полици, парични преводи и други разплащателни инструменти; ii) депозити във финансови институции или други субекти, баланси по сметки, дългове и дългови облигации; iii) публично и частно търгувани ценни книжа и дългови инструменти, включително акции и дялове, сертификати, представляващи ценни книжа, облигации, полици, гаранции, дългосрочни облигации с фиксирана лихва и договори за деривативи; iv) лихви, дивиденти или други приходи или стойност, натрупани или генерирани от активи; v) кредити, право на компенсации, гаранции, гаранции за добро изпълнение или други финансови ангажименти; vi) акредитиви, товарителници, документи за продажба; и vii) документи, които представят доказателство за финансови средства или финансови ресурси;

з) „замразяване на финансови средства“ означава предотвратяване на движение, прехвърляне, изменение, използване, достъп или боравене с финансови средства по всякакъв начин, който би могъл да доведе до промяна в техния обем, размер, местонахождение, собственост, притежание, вид, предназначение или друга промяна, която би позволила използване на средствата, включително управление на портфейл;

и) „икономически ресурси“ означава активи от всякакъв вид, осезаеми или не, движими или недвижими, които не са финансови средства, но могат да бъдат използвани за получаване на финансови средства, стоки или услуги;

й) „замразяване на икономически ресурси“ означава предотвратяване на използването на икономически ресурси за получаване на финансови средства, стоки или услуги по всякакъв начин, включително, но не само, чрез тяхната продажба, отдаване под наем или ипотекиране;

к) „територия на Общността“ означава териториите на държавите-членки, за които се прилага Договорът, съгласно условията на Договора, включително тяхното въздушно пространство;

▼M7

л) „договор или операция“ означава всяка операция, независимо от формата й и от приложимото към нея законодателство, включваща един или повече договори или подобни задължения между едни и същи или различни страни; за тази цел терминът „договор“ включва всяка гаранция или обратна гаранция, по-специално финансова и всеки кредит, юридически самостоятелни или не, както и всяка разпоредба, която се отнася до тях, произтичаща от подобна операция или свързана с нея;

м) „иск“ означава всеки иск за обезщетение или всеки друг иск от този вид, като иск за компенсация или иск във връзка с гаранция, по-специално всеки иск за удължаване на сроковете или за изплащане на гаранция или обратна гаранция, по-специално финансова, независимо от формата;

н) „лице, образувание или структура в Иран“ означава: i) държавата Иран или всеки публичен орган на тази държава; ii) всяко физическо лице, което се намира или пребивава в Иран; iii) всяко юридическо лице, образувание или структура, чието седалище се намира в Иран; iv) всяко юридическо лице, образувание или структура, пряко или косвено контролирано(а) от едно или повече от посочените по-горе лица.

▼B

Член 2

►M3 1. ◄ Забранява се:

а) продажбата, доставката, прехвърлянето или износът, пряко или косвено, на следните стоки и технологии, независимо дали са с произход от Общността или не, за физически или юридически лица, субекти или органи в Иран или за използване в Иран: i) всички стоки и технологии, включени в списъците на Групата на ядрените доставчици и на Режима за контрол на ракетните технологии. Тези стоки и технологии са посочени в приложение I; ii) други стоки и технологии, определени от Комитета по санкциите или от Съвета за сигурност на ООН като стоки и технологии, които могат да подпомогнат дейностите на Иран по обогатяване, преработване или производство на тежка вода или по разработване на системи за ядрено оръжие. Тези стоки и технологии също са посочени в приложение I; ▼M7 iii) някои други стоки и технологии, които могат да спомогнат за дейности, свързани с обогатяването, преработването или тежката вода, или да допринесат за разработването на носители на ядрени оръжия или за осъществяване на дейности, свързани с други въпроси, по които МААЕ е изразила загриженост или е определила като важни. Приложение IA съдържа списък на тези стоки и технологии; ▼B

б) съзнателното и преднамерено участие в дейности, чиито предмет или резултат е заобикаляне на забраната, посочена в буква а).

▼M3

2. Приложение I не включва стоките и технологиите, включени в Общия списък оръжията на Европейския съюз ( 3 ).

▼B

Член 3

1. Изисква се предварително разрешение за продажба, доставка, прехвърляне или износ, пряко или косвено, на стоките и технологиите, изброени в приложение II, независимо дали са с произход от Общността или не, за физически или юридически лица, субекти или органи в Иран или за използване в Иран.

▼M10

1a. За всеки износ, за който се изисква разрешение съгласно настоящия регламент, разрешението се издава от компетентните органи на държавата-членка, където е установен износителят, и в съответствие с условията, предвидени в член 11 от Регламент (ЕО) № 428/2009 от 5 май 2009 г. за въвеждане на режим на Общността за контрол на износа, трансфера, брокерската дейност и транзита на изделия и технологии с двойна употреба ( 4 ). Разрешението важи за целия Съюз.

▼B

2. Приложение II включва стоки и технологии, различни от тези в приложение I, които могат да подпомогнат дейности по обогатяване, преработване или производство на тежка вода, разработването на системи за ядрено оръжие или осъществяването на дейности, свързани с други въпроси, относно които Международната агенция за атомна енергия (МААЕ) е изразила загриженост или е определила като важни.

3. Износителите представят на компетентните органи съответната информация, която се изисква за прилагането на разрешение за износ.

4. Компетентните органи на държавите-членки, както са посочени в интернет страниците, дадени в приложение III, не издават разрешително за продажба, доставка, прехвърляне или износ на стоките или технологиите, включени в приложение II, ако установят, че съответната продажба, доставка, прехвърляне или износ биха подпомогнали една от следните дейности:

а) дейности на Иран по обогатяване, преработване или производство на тежка вода;

б) разработване от Иран на системи за ядрено оръжие; или

в) извършване от страна на Иран на дейности, свързани с други въпроси, относно които МААЕ е изразила загриженост или е определила като важни.

5. При условията, предвидени в параграф 4, компетентните органи на държавите-членки, както са посочени в интернет страниците в приложение III, могат да отменят, преустановят, изменят или обявят за недействително разрешително за износ, което вече са предоставили.

6. Когато откажат да издадат разрешително или отменят, преустановят, наложат значителни ограничения или обявят за недействително разрешително съгласно параграф 4, държавите-членки нотифицират за това останалите държави-членки и Комисията и им предоставят наличната информация, като спазват разпоредбите относно поверителността на такава информация на Регламент (ЕО) № 515/97 на Съвета от 13 март 1997 г. относно взаимопомощта между административните органи на държавите-членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси ( 5 ).

7. Преди държава-членка да издаде разрешително за износ, което е било отказано от друга държава-членка или държави-членки съгласно параграф 4 за по същество идентична транзакция и за което отказът все още е в сила, тя се консултира първо с държавата-членка или държавите-членки, които са издали отказа, както е предвидено в параграфи 5 и 6. Ако след тези консултации държавата-членка реши да издаде разрешително, тя информира останалите държави-членки и Комисията, като предоставя цялата необходима информация за обосноваване на своето решение.

Член 4

▼M7

Забранява се придобиването, вносът или превоза от Иран на стоките и технологиите, изброени в приложения I и IА, независимо дали съответният артикул е с произход от Иран или не.

▼M7

Член 4а

За да се предотврати пренасянето на стоки и технологии, изброени в приложения I и IА, товарните самолети и търговските плавателни съдове, притежавани или контролирани от „Iran Air Cargo“ и „Islamic Republic of Iran Shipping Line“, се изисква да предоставят на компетентните митнически органи на съответната държава-членка информация, преди пристигане или преди заминаване, за всички стоки, които влизат на територията на Общността или излизат от нея.

Правилата, уреждащи задължението за предоставяне на информация преди пристигане или преди заминаване, по-специално сроковете, които трябва да се спазват, и данните, които трябва да се изискат, се определят в съответните разпоредби относно входните и изходните митнически манифести, както и относно митническите декларации, в Регламент (ЕО) № 648/2005 на Европейския парламент и на Съвета от 13 април 2005 г. за изменение на Регламент (ЕИО) № 2913/92 на Съвета за създаване на Митнически кодекс на Общността ( 6 ) и Регламент (ЕО) № 1875/2006 на Комисията от 18 декември 2006 г. за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 ( 7 ).

Освен това, „Iran Air Cargo“ и „ Islamic Republic of Iran Shipping Line“ или техни представители декларират дали стоките попадат в приложното поле на Регламент (ЕО) № 1334/2000 или на настоящия регламент, и в случай че тези стоки подлежат на разрешителен режим, посочват подробна информация за предоставеното им в тази връзка разрешение.

▼M8

До 31 декември 2010 г. входните и изходните митнически манифести и изискваните допълнителни елементи, посочени в настоящия член, могат да се представят в писмена форма чрез използването на търговска, пристанищна или транспортна информация, при условие че в тях са посочени необходимите данни.

Считано от 1 януари 2011 г. изискваните допълнителни елементи, посочени в настоящия член, се представят или в писмена форма, или като се използват входните и изходните митнически манифести, според случая.

▼B

Член 5

▼M7

1. Забранява се:

а) предоставянето, пряко или косвено, на техническа помощ по отношение на стоките и технологиите, изброени в общия списък на военно оборудване на Европейския съюз или свързано със снабдяването, производството, поддръжката и използването на стоките, изброени в този списък, на физически или юридически лица, образувания или структури, намиращи се в Иран или с цел използване в тази държава;

б) предоставянето, пряко или косвено, на техническа помощ или брокерски услуги, по отношение на стоките и технологиите, изброени в приложения I и IА, или свързано със снабдяването, производството, поддръжката и използването на стоките, изброени в приложения I и IА, на физически или юридически лица, образувания или структури, намиращи се в Иран или с цел използване в тази държава;

в) предоставянето на инвестиции на предприятия, които участват в Иран в производството на стоки и технологии, изброени общия списък с военно оборудване на Европейския съюз или в приложения I и IА;

г) предоставянето, пряко или косвено, на финансиране или финансова помощ по отношение на стоките и технологиите, изброени в общия списък на военно оборудване на Европейския съюз или в приложения I и IА, включително по-специално субсидии, заеми или експортно кредитно застраховане, за всяка продажба, доставка, пренасяне или износ на такива стоки или за всяко предоставяне на съответна техническа помощ, на физически или юридически лица, образувания или структури в Иран или с цел използване в тази държава;

д) участие, съзнателно или доброволно в дейности, имащи за предмет или последица заобикаляне на забраните, посочени в букви а)—г).

▼B

2. Предоставянето на:

а) техническа помощ или брокерски услуги, свързани със стоките и технологиите, изброени в приложение II, и с осигуряване, производство, поддръжка и използване на тези стоки, пряко или косвено на лица, субекти или органи в Иран или за използване в Иран;

б) инвестиции за предприятия в Иран, участващи в производството на стоки и технологии, изброени в приложение II;

в) финансиране или финансова помощ, свързани със стоките и технологиите, изброени в приложение II, включително в частност безвъзмездни средства, заеми и застраховане на експортно кредитиране, за продажба, доставка, прехвърляне или износ на такива стоки или за предоставяне на съответна техническа помощ пряко или косвено, на лица, субекти или органи в Иран или за използване в Иран;

подлежи на одобрение от компетентния орган на съответната държава-членка.

3. Компетентните органи на държавите-членки, както са посочени в интернет страниците, дадени в приложение III, не издават разрешително за транзакциите по параграф 2, ако установят, че действието би подпомогнало една от следните дейности:

а) дейности на Иран по обогатяване, преработване или производство на тежка вода;

б) разработване от Иран на системи за ядрено оръжие, или

в) извършване от страна на Иран на дейности, свързани с други въпроси, относно които МААЕ е изразила загриженост или е определила като важни.

Член 6

При ред и условия, които считат за подходящи, компетентните органи на държавите-членки, както са посочени в интернет страниците в приложение III, могат да издадат разрешително за транзакция във връзка със стоки, технологии, помощ, инвестиции или брокерски услуги по член 2 или по член 5, параграф 1, когато Комитетът по санкциите е определил предварително и за всеки отделен случай, че транзакцията очевидно няма да подпомогне разработването на технологии в подкрепа на чувствителни по отношение на разпространението ядрени дейности на Иран, нито разработването на системи за ядрено оръжие, включително когато тези стоки, технологии, помощ, инвестиции или брокерски услуги са за хранителни, земеделски, медицински или други хуманитарни цели, при условие че:

а) договорът за доставка на стоки или технологии или за предоставянето на помощ включва подходящи гаранции по отношение на крайния потребител; и

б) Иран е поел задължението да не използва съответните стоки или технологии или, евентуално, съответната помощ за чувствителни по отношение на разпространението ядрени дейности или за разработване на системи за ядрено оръжие.

Член 7

▼M7

1. Замразяват се всички финансови средства и икономически ресурси, принадлежащи на лицата, образуванията или структурите, изброени в приложение IV, както и всички финансови средства и икономически ресурси, притежавани, държани или контролирани от тези лица, образувания или структури. Приложение IV включва лицата, образуванията и структурите, определени от Съвета за сигурност на ООН или от Комитета по санкциите в съответствие с параграф 12 от Резолюция 1737 (2006) на Съвета за сигурност на ООН и параграф 7 от Резолюция 1803 (2008) на Съвета за сигурност на ООН.

▼B

2. Всички финансови средства и икономически ресурси, принадлежащи, притежавани, държани или контролирани от лицата, субектите и органите, изброени в приложение V, се замразяват. Приложение V включва физически и юридически лица, субекти и органи, които не са включени в приложение IV и които, съгласно член 5, параграф 1, буква б) от Обща позиция 2007/140/ОВППС, са идентифицирани като:

а) участващи във, пряко свързани със или подкрепящи чувствителни от гледна точка на разпространението ядрени дейности на Иран, или

б) участващи във, пряко свързани със или подкрепящи разработването от Иран на системи за ядрено оръжие, или

в) действащи от името на или под ръководството на лице, субект или орган, посочени в букви а) или б), или

г) юридическо лице, субект или орган, притежаван или контролиран от лице, субект или орган, посочен в букви а) или б), включително чрез незаконни средства.

3. Финансови средства или икономически ресурси не се предоставят нито пряко, нито косвено, на или в полза на физически или юридически лица, субекти или органи, изброени в приложения IV и V.

4. Съзнателното и преднамерено участие в дейности, чиито предмет или последици представляват пряко или косвено заобикаляне на мерките, посочени в параграфи 1, 2 и 3, се забранява.

Член 8

Чрез дерогация от член 7 компетентните органи на държавите-членки, както са посочени в интернет страниците, дадени в приложение III, могат да разрешат освобождаване на някои замразени финансови средства или икономически ресурси, ако са изпълнени следните условия:

▼M3

а) финансовите средства или икономическите ресурси подлежат на юридическо, административно или арбитражно право на задържане, наложено преди датата, на която лицето, субектът или органът, посочени в член 7, са били посочени от Комитета по санкциите, Съвета за сигурност или Съвета, или на юридическо, административно или арбитражно решение, издадено преди тази дата;

▼B

б) финансовите средства и икономическите ресурси ще бъдат използвани преди всичко за удовлетворяване на искове, гарантирани чрез това право на задържане или признати за валидни в решението, в границите, установени от приложимите закони и правилници, регламентиращи правата на лицата, подали такива искове;

в) правото на задържане или решението не е в полза на лице, субект или орган, изброени в приложение IV или V;

г) признаването на правото на задържане или на решението не противоречи на публичната политика в съответната държава-членка; и

д) ако се прилага член 7, параграф 1, държавата-членка е нотифицирала Комитета по санкциите за правото на задържане или за решението.

Член 9

Чрез дерогация от член 7 и при условие че е дължимо плащане от лице, субект или орган, изброени в приложение IV или V, съгласно договор, споразумение или задължение, което е било сключено от или произтича за съответното лице, субект или орган преди датата, на която това лице, субект или орган са посочени от Комитета по санкциите, Съветът за сигурност или Съветът, компетентните органи на държавите-членки, както са посочени в интернет страниците в приложение III, могат да разрешат при условията, които смятат за уместни, освобождаване на замразени финансови средства или икономически ресурси, ако са изпълнени следните условия:

а) съответният компетентен орган е установил, че: i) финансовите средства или икономическите ресурси се използват за плащане от лице, субект или орган, изброени в приложение IV или V; ii) договорът, споразумението или задължението не подпомагат производството, продажбата, закупуването, прехвърлянето, износа, вноса, транспортирането или употребата на стоки и технологии, изброени в приложения I и II; и iii) плащането не е в нарушение на член 7, параграф 3;

б) ако се прилага член 7, параграф 1, съответната държава-членка е уведомила Комитета по санкциите за това решение и за намерението си да издаде разрешително и Комитетът по санкциите не е възразил срещу това действие в срок от десет работни дни от уведомяването; и

в) ако се прилага член 7, параграф 2, съответната държава-членка е уведомила останалите държави-членки и Комисията за това решение на своя компетентен орган и за намерението си да издаде разрешително най-малко две седмици преди издаването на разрешителното.

Член 10

1. Чрез дерогация от член 7 компетентните органи на държавите-членки, както са посочени в интернет страниците в приложение III, могат да разрешат, при условията, които смятат за уместни, освобождаване на замразени финансови средства или икономически ресурси или предоставяне на определени средства или икономически ресурси, ако са изпълнени следните условия:

а) съответният компетентен орган е установил, че финансовите средства или икономическите ресурси са: i) необходими за удовлетворяване на основните нужди на лицата, изброени в приложение IV или V, и на членовете на семейството им, които са на тяхна издръжка, включително разходи за храна, наем или ипотека, лекарства и медицинско лечение, данъци, застрахователни премии и разходи за комунални услуги; ii) предназначени изцяло за плащане на приемливи професионални такси и възстановяване на направени разходи, свързани с предоставянето на правни услуги; или iii) предназначени изцяло за плащане на такси или разходи за услуги за обичайно държане или поддържане на замразени финансови средства или икономически ресурси; и

б) ако разрешителното засяга лице, субект или орган, изброени в приложение IV, съответната държава-членка е уведомила Комитета по санкциите за това решение и за намерението си да издаде разрешително и Комитетът по санкциите не е възразил срещу това действие в срок от пет работни дни от уведомяването.

2. Чрез дерогация от член 7 компетентните органи на държавите-членки, както са посочени в интернет страниците в приложение III, могат да разрешат освобождаването на замразени финансови средства или икономически ресурси или предоставянето на замразени средства или икономически ресурси, след като определят, че средствата или икономическите ресурси са необходими за извънредни разходи, при условие че:

а) ако разрешителното засяга лице, субект или орган, изброени в приложение IV, съответната държава-членка е нотифицирала Комитета по санкциите за това решение и решението е било одобрено от същия, и

б) ако разрешителното засяга лице, субект или орган, изброени в приложение V, компетентният орган е уведомил останалите компетентни органи на държавите-членки и Комисията за своите мотиви за издаване на специално разрешително две седмици преди издаване на разрешителното.

3. Съответната държава-членка информира останалите държави-членки и Комисията за разрешителните, издадени по параграфи 1 и 2.

Член 11

1. Член 7, параграф 3 не възпрепятства финансовите или кредитни институции в Общността да кредитират замразени сметки, когато получават финансови средства, прехвърлени от трети страни по сметка на фигуриращо в списъка физическо или юридическо лице, субект или орган, при условие че допълнителните суми по тези сметки също ще бъдат замразени. Финансовата или кредитна институция незабавно уведомява компетентните органи за такива транзакции.

2. Член 7, параграф 3 не се прилага за добавянето към замразени сметки на:

а) лихви или други печалби по тези сметки; или

▼M3

б) плащания, дължими съгласно договори, споразумения или задължения, сключени или възникнали преди датата, на която лицето, субектът или органът, посочени в член 7, са били посочени от Комитета по санкциите, Съвета за сигурност или Съвета.

▼B

при условие че тези лихви, други печалби и плащания се замразяват в съответствие с член 7, параграф 1 или член 7, параграф 2.

▼M7

Член 11а

1. Финансовите и кредитните институции, които попадат в приложното поле на член 18, в рамките на дейностите си с посочените в параграф 2 финансови и кредитни институции и с цел да се избегне тези дейности да способстват за осъществяване на дейности чувствителни по отношение на разпространението ядрени или за разработване на носители на ядрени оръжия:

а) проявяват постоянна бдителност по отношение на движението по сметките, по-специално най-малко посредством своите програми от мерки за бдителност над клиентите, и в рамките на задълженията си във връзка с изпирането на пари и финансирането на тероризма;

б) изискват попълването на всички информационни полета на платежните нареждания, които се отнасят до наредителя или до бенефициера на операцията и ако тази информация не е предоставена, отказват операцията;

в) поддържат всички регистри на операции за период от пет години и ги предоставят на компетентните национални органи при поискване;

г) ако подозират или имат основателни причини да подозират, че средствата са свързани с финансиране на разпространението на ядрени оръжия, незабавно уведомят за своите подозрения звеното за финансово разузнаване (ЗФР) или всеки друг компетентен орган, определен от съответната държава-членка, както е посочено в интернет страниците, изброени в приложение III, без да се засягат членове 5 и 7. ЗФР или този друг компетентен орган изпълнява ролята на национален център за получаване и анализ на декларациите за съмнителни операции, свързани с потенциално финансиране на разпространението на ядрени оръжия. На ЗФР или на този друг компетентен орган се осигурява пряк или косвен своевременен достъп до информацията с финансов, административен и правен характер, която му е необходима за правилно изпълнение на неговите функции, които включват по-специално анализ на декларациите за съмнителни операции.

2. Мерките, посочени в параграф 1, се прилагат за дейностите на финансовите и кредитните институции с:

а) финансовите и кредитните институции със седалище в Иран, по-специално Bank Saderat;

б) клоновете и дъщерните дружества, попадащи в приложното поле на член 18, на кредитни и финансови институции със седалище в Иран, посочени в приложение VI;

в) клоновете и дъщерните дружества, непопадащи в приложното поле на член 18, на кредитни и финансови институции със седалище в Иран, посочени в приложение VI;

г) финансовите и кредитните институции, чието седалище не е в Иран и които не попадат в приложното поле на член 18, но са контролирани от лица и образувания със седалище в Иран, посочени в приложение VI.

Член 11б

1. Клоновете и дъщерните дружества на Bank Saderat, които попадат в приложното поле на член 18, уведомяват компетентния орган на държавата-членка, в която са установени, както е посочено в интернет страниците от списъка в приложение III, за всички извършени или получени от тях парични преводи, за наименованията на страните, за сумата и датата на транзакцията, в срок от пет работни дни след извършването или получаването на съответния превод на средства. Ако информацията е налице, в декларацията трябва да се уточни естеството на транзакцията и според случая естеството на стоките, за които се отнася транзакцията и по-конкретно да се посочи дали става въпрос за стоки, обхванати от Регламент (ЕО) № 1334/2000 или от настоящия регламент, и в случай че износът на тези стоки е подложен на разрешителен режим, да се посочи номерът на предоставеното разрешение.

2. При спазване и съобразно договореностите относно условията за обмена на информация, уведомените компетентни органи незабавно предават тези данни, съобразно потребностите за предотвратяване на всяка транзакция, способстващи за дейности чувствителни от гледна точка на разпространението на ядрени оръжия или разработването на носители на ядрени оръжия, на компетентните органи на други държави-членки, в които са установени страните по тези операции.

▼B

Член 12

1. Замразяването на финансови средства и икономически ресурси или отказът да се предоставят средства или икономически ресурси, извършени добросъвестно въз основа на това, че подобно действие е в съответствие с настоящия регламент, не водят до отговорност от какъвто и да е вид от страна на физическото или юридическото лице, субекта или органа, които ги извършват, нито от страна на техните директори или служители, освен ако не бъде доказано, че средствата и икономическите ресурси са били замразени или задържани в резултат на небрежност.

▼M7

2. Забраната, посочена в член 5, параграф 1, буква г) и в член 7, параграф 3, не поражда каквато и да било отговорност за съответните физически или юридически лица или образувания, ако те не са знаели и не са имали основателна причина да подозират, че действията им ще бъдат в нарушение на тази забрана.

▼M7

3. Предвиденото в членове 11а и 11б доброволно разкриване, от страна на институция или лице, попадащи в обхвата на настоящия регламент, или от страна на управляващите или служителите на такава институция или лице, на информацията, посочена в членове 11а и 11б, не поражда каквато и да било отговорност за институцията или лицето, управляващите или служителите ѝ (му).

Член 12а

1. Не се удовлетворява никой иск за обезщетение, нито който и да е друг иск от този вид, като иск за компенсация или иск във връзка с гаранция, по-специално иск за удължаване на сроковете или за изплащане на гаранция или обратна гаранция, по-специално финансова, независимо от формата, предявен от:

а) лицата, образуванията или структурите, изброени в приложения IV, V и VI;

б) всички други лица, образувания или структури в Иран, включително иранското правителство;

в) всички лица, образувания или структури, действащи чрез или за сметка на едно от тези лица или образувания;

във връзка с договор или операция, чието изпълнение би било пряко или непряко, изцяло или отчасти засегнато от мерките, наложени с настоящия регламент.

2. Изпълнението на договор или операция трябва да се счита за засегнато от мерките, наложени с настоящия регламент, когато съществуването или съдържанието на иска пряко или непряко произтича от тези мерки.

3. Във всяко производство за изпълнение подаден иск, тежестта на доказване, че неговото удовлетворяване не е забранено съгласно параграф 1, пада върху лицето, което иска изпълнение по съответния иск.

▼B

Член 13

1. Без да се засягат приложимите правила относно докладването, поверителността и професионалната тайна, физическите и юридическите лица, субекти и органи следва да:

а) съобщават незабавно всяка информация, която би улеснила спазването на настоящия регламент, като замразени сметки и суми в съответствие с член 7, на компетентните органи на държавите-членки, както са посочени в интернет страниците по приложение III, в които пребивават или са разположени, и предават тази информация на Комисията пряко или чрез държавите-членки;

б) сътрудничат на компетентните органи, както са посочени в интернет страниците, изброени в приложение III, при проверката на тази информация.

2. Всяка допълнителна информация, получена директно от Комисията, се предоставя на съответната държава-членка.

3. Всякаква информация, предоставена или получена в съответствие с настоящия член, се използва единствено за целите, за които е предоставена или получена.

Член 14

Комисията и държавите-членки незабавно се информират взаимно за мерките, предприети съгласно настоящия регламент, и си предоставят всякаква друга свързана информация, с която разполагат във връзка с настоящия регламент, и по-специално информация по отношение на нарушения и проблеми с прилагането и съдебни решения, издадени от национални съдилища.

Член 15

▼M10

1. Комисията:

а) изменя приложение I въз основа на решения, взети от Съвета за сигурност на ООН или от Комитета по санкциите;

б) изменя приложение IА и приложение II въз основа на информация, предоставена от държавите-членки;

в) изменя приложение III въз основа на информация, предоставена от държавите-членки;

г) изменя приложение IV въз основа на решения, взети от Съвета за сигурност на ООН или от Комитета по санкциите;

д) изменя приложение VI въз основа на решенията, взети по отношение на приложения III и IV към Обща позиция 2007/140/ОВППС на Съвета.

▼B

2. С квалифицирано мнозинство Съветът установява, преразглежда и изменя списъка на лицата, субектите и органите по член 7, параграф 2, като спазва изцяло решенията, взети от Съвета във връзка с приложение II към Обща позиция 2007/140/ОВППС. Списъкът в приложение V се преразглежда редовно и поне веднъж на 12 месеца.

3. Съветът посочва индивидуални и специфични причини за решенията, които са приети съобразно параграф 2 и ги довежда до знанието на лица, образувания и други заинтересовани органи.

Член 16

1. Държавите-членки установяват правилата относно санкции, които се прилагат за нарушения на настоящия регламент, и вземат всички мерки, които са необходими, за да обезпечат тяхното прилагане. Предвидените санкции трябва да бъдат ефективни, пропорционални и възпиращи.

2. Държавите-членки следва незабавно да уведомят Комисията за тези правила след влизането в сила на настоящия регламент, както и за всички последващи изменения.

Член 17

1. Държавите-членки определят компетентните органи, посочени в настоящия регламент, и ги посочват във или чрез интернет страниците, посочени в приложение III.

2. Държавите-членки незабавно нотифицират Комисията за своите компетентни органи след влизането в сила на настоящия регламент, както и за всички последващи изменения.

Член 18

Настоящият регламент се прилага:

а) на територията на Общността;

б) на борда на всички самолети или плавателни съдове под юрисдикцията на държава-членка;

в) за всяко лице на територията на Общността или извън нея, което е гражданин на държава-членка;

г) за всяко юридическо лице, субект или орган, регистрирани или учредени съгласно законодателството на държава-членка;

д) за всяко юридическо лице, субект или орган по отношение на всякакъв вид бизнес, извършван изцяло или частично на територията на Общността.

Член 19

Настоящият регламент влиза в сила в деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки.

▼M4









ПРИЛОЖЕНИЕ I

Стоки и технологии по членове 2, 4 и 5, параграф 1

ВЪВЕЖДАЩИ ЗАБЕЛЕЖКИ

Когато е възможно стоките от това приложение са определени спрямо списъка на стоки и технологии с двойна употреба, посочен в приложение I към Регламент (ЕО) № 1334/2000 на Съвета, изменен с Регламент (ЕО) № 1183/2007 на Съвета ( 8 ).

Определенията на стоките в това приложение са често, но не винаги, идентични или подобни на определенията на стоките, посочени в списъка на стоките и технологиите с двойна употреба. Всяко определение се основава във възможна най-голяма степен на това, посочено за първата стока или технология с двойна употреба, на която се прави позоваване. При разлика между двете описания, от решаващо значение е описанието на стоките или технологиите, посочени в настоящото приложение. За повече яснота със звездичка се обозначава, че дадено определение се основава на определението на стоки или технологии с двойна употреба, на което е направено позоваване, но съдържа различни стойности за използваните технически параметри или са пропуснати или добавени специални елементи.

Ако само част от обхвата на посочените стоки или технологии с двойна употреба е включена в точка от настоящото приложение, пред номера, взет от списъка за стоки и технологии с двойна употреба, се поставя „ех“.

За определенията на понятия в двойни кавички, моля да се позовете на Регламент (ЕО) № 1183/2007.

Настоящото приложение не включва стоки и технологии (включително софтуер), които са част от Общия списък на оръжията на Европейския съюз ( 9 ). В съответствие с член 1, параграф 1, буква в) от Обща позиция 2007/140/ОВППС ( 10 ) държавите-членки на Европейския съюз ще забранят преките и непреки доставки, продажба или прехвърляне на тези стоки и технологии към Иран.

Общи забележки

1. За контрола или забраната на стоки, които са създадени или преработени за военна употреба, виж съответния списък/-ци относно контрола или забраните върху военните стоки, поддържани от отделни държави-членки. Позоваванията на настоящото приложение, които гласят „виж също мерките за контрол върху военни стоки“ препращат към същите списъци.

2. Целта на забраните, съдържащи се в настоящото приложение, не трябва да се обезсилва чрез износа на стоки, които не са предмет на забранена (включително инсталации), съдържащи една или повече забранени съствани части, когато забранените съставни част или части са основният елемент на стоките и реално могат да бъдат отделени или употребени за други цели. N.B.: При преценката дали забранените съставни част или части следва да се разглеждат като основен елемент, е необходимо да се оценят факторите количество, стойност и вложено технологично ноу-хау, като и други особени обстоятелства, които могат да направят от забранените съставни част или части основен елемент на стоките, които се придобиват.

3. Стоките, описани в настоящото приложение, включват и нови, и употребявани стоки.

Бележка за ядрените технологии (БЯТ)

(Следва да се чете в съчетание с раздел I.0.Б.)

Продажбата, доставката, прехвърляне или износа на „технологии“, които са пряко свързани със стоки, чиято продажба, доставка, прехвърляне или износ са забранени с раздел I.0.А, се забранява в съответствие с разпоредбите от категория I.0.

„Технологии“ за „разработване“, „производство“ или „използване“ на забранените стоки остават забранени дори когато са приложими за стоки, които не са забранени.

Одобряването на стоките за износ се предоставя в съответствие с член 6 от Регламент (ЕО) № 423/2007, одобрява също така и износа до същия краен потребител на минимално необходимите „технологии“, изискващи се за монтаж, експлоатация, поддръжка и ремонт на стоките.

Забраните върху трансфера на „технологии“ не важат по отношение на информация, която е „обществено достояние“ или за „фундаментални научни изследвания“.

Обща бележка за технологиите (ОЗТ)

(Следва да се чете в съчетание с раздели I.1Б, I.2Б, I.3Б, I.4Б, I.5Б, I.6Б, I.7Б и I.9Б.)

Продажбата, доставката, трансферът или износът на „технологии“, „необходими“ за „разработване“, „производство“ или „използване“ на стоки, чиято продажба, доставка, прехвърляне или износ са забранени за категории от I.1 до I.9, се забраняват в съответствие с разпоредбите за категориите от I.1 до I.9.

„Технологии“, „необходими“ за „разработване“, „производство“ или „използване“ на забранените стоки, остават забранени дори когато са приложими за стоки, които не са забранени.

Забраните не се прилагат по отношение на „технологии“, които са минимално необходими за ремонта, експлоатация, поддръжка (проверка) и ремонт на стоките, които не са забранени или чийто износ е бил разрешен в съответствие с Регламент (ЕО) № 423/2007.

Забраните върху прехвърлянето на „технологии“ не се прилага за информация, която е „обществено достояние“, за „фундаментални научни изследвания“ или по отношение на минимално необходимата информация за приложенията на патенти.

Обща бележка за софтуера (ОБС)

(Настоящата бележка има предимство пред забраните в разделите I.0Б, I.1Б, I.2Б, I.3Б, I.4Б, I.5Б, I.6Б, I.7Б и I.9Б.)

В категориите от I.0 до I.9 от настоящия списък не се забранява „софтуер“, който е:

а. свободно достъпен за обществеността, като е: 1. в продажба от наличности в обектите за търговия на дребно, без ограничение, чрез: а. свободна продажба; б. поръчки с доставка по пощата; в. електронна търговия; или г. сделки с поръчка по телефона; и 2. предназначен за инсталиране от потребителя без по-нататъшна съществен аподдръжка от страна на доставчика; или

б. „обществено достояние“.

I.0

ЯДРЕНИ МАТЕРИАЛИ, СЪОРЪЖЕНИЯ И ОБОРУДВАНЕ







I.0A Стоки № Свързан артикул от приложението към Регламент (ЕО) № 1183/2007 Описание I.0A.001 0A001 „Ядрени реактори“ и специално проектирано или подготвено оборудване и компоненти за тях, както следва: а. „Ядрени реактори“, способни да функционират по начин, който позволява контролирана самоподдържаща се верижна ядрена реакция на делене; b. Метални съдове или големи фабрично произведени части за тях, специално проектирани или подготвени да поместват активната част на „ядрен реактор“, включително главата на реакторен резервоар за реакторен съд под налягане; c. Манипулиращи съоръжения, специално проектирани или подготвени за въвеждане или извеждане на гориво от „ядрен реактор“; d. Управляващи пръти, специално проектирани или подготвени за контрол на процеса на ядрената реакция в „ядрен реактор“, подпорни или окачващи структури за тях, механизми за задвижване на прътите и тръби за насочването на прътите; e. Тръби под налягане, специално проектирани или подготвени за поместване на горивни елементи и първичния охладител в „ядрен реактор“ с експлоатационно налягане над 5,1 MPa; f. Метал и сплави на цирконий във формата на тръби или сглобки на тръби, в които съотношението на хафний към цирконий е по-малко от 1:500 тегловни части, специално проектирани или подготвени за използване в „ядрен реактор“; g. Помпи за охладител, специално проектирани или подготвени за циркулиране на основния охладител в „ядрени реактори“; h. „Вътрешни елементи за ядрен реактор“, специално проектирани или подготвени за използване в „ядрен реактор“, включително подпорни колони за активната част, канали за горивото, термични екрани, щитове, пластини за решетката на активната част и дифузионни пластини; Бележка: В I.0A.001.h. „вътрешни елементи за ядрен реактор“ означава всяка голяма структура в реакторния резервоар, която има една или повече функции, като опора за активната част, поддържане правилното положение на горивото, насочване потока на първичния охладител, осигуряване на радиационни щитове за реакторния резервоар и насочваща инструментална екипировка вътре в активната част. i. Топлообменници (парогенератори) специално проектирани или подготвени за използване в тръбопровода на първичния охладител на „ядрен реактор“; j. Измервателни инструменти и такива за откриване на неутрони, специално проектирани или подготвени за определяне на равнищата на неутронния поток вътре в активната зона на „ядрен реактор“. I.0A.002 ex 0B001* (0B001.a, 0B001.b.1-13, 0B001.c, 0B001.d 0B001.e 0B001.f 0B001.g 0B001.h 0B001.i и 0B001.j) Инсталации за отделяне на изотопи на „природен уран“, „обеднен уран“ и „специални ядрени материали“ и специално проектирано или подготвено оборудване и компоненти за него, както следва: а. Инсталации специално проектирани за отделяне на изотопи на „природен уран“, „обеднен уран“ и „специални ядрени материали“, както следва: 1. Инсталации за отделяне чрез газова центрофуга; 2. Инсталации за отделяне чрез газова дифузия; 3. Инсталации за аеродинамично отделяне; 4. Инсталации за отделяне чрез химичен обмен; 5. Инсталации за отделяне чрез йонообмен; 6. Инсталации за „лазерно“ изотопно отделяне с атомни пари (ЛИОАП/AVLIS); 7. Инсталации за „лазерно“ изотопно отделяне с атомни пари (ЛИОАП/AVLIS); 8. Инсталации за отделяне на плазма; 9. Инсталации за електромагнитно отделяне; b.* Газови центрофуги и монтажни възли, и съставни части, специално проектирани или подготвени за процес на отделяне чрез газова центрофуга, както следва: Бележка: В I.0A.002.b. „материал с високо съотношение на якост към плътност“ означава което и да е от изброените по-долу: а. Марейджингова стомана, с максимална якост на опън от 2 050 MPa или повече; б. Алуминиеви сплави с максимална якост на опън от 460 MPa или повече; или в. „Влакнести или нишковидни материали“, със „специфични модули на еластичност“ от повече от 3,18 × 106 m и „специфична якост на опън“ над 76,2 × 103 m; 1. Газови центрофуги 2. Комплектни роторни монтажни възли; 3. Цилиндри за роторни тръби с дебелина на стената 12 mm и по-малко, диаметър между 75 mm и 400 mm, направени от „материали с високо съотношение на якост към плътност“; 4. Пръстени или силфони с дебелина на стената 3 mm и по-малко и диаметър между 75 mm и 400 mm, които са проектирани да осигуряват локална опора на роторна тръба или за свързване на няколко такива, направени от „материали с високо съотношение на якост към плътност“; 5. Отражатели с диаметър между 75 mm и 400 mm за монтиране вътре в роторна тръба, направени от „материали с високо съотношение на якост към плътност“; 6. Горни или долни капаци с диаметър между 75 mm и 400 mm за поставяне на краищата на роторна тръба, направени от „материали с високо съотношение на якост към плътност“; 7. Лагери с магнитно окачване, състоящи се от пръстеновиден магнит, окачен в кожух, направен от или защитен с „материали устойчиви на корозия от UF6“ съдържащ амортизиращо вещество и който има магнитна връзка с полюс на магнита или с втори магнит, закрепен на капака на ротора; 8. Специално подготвени лагери, включващи шарнирно свързване, монтирани върху амортисьор; 9. Молекулярни помпи, състоящи се от цилиндри с вътрешни машинно обработени или пресовани винтови нарези и вътрешни машинно пробити отвори; 10. Радиални двигателни статори за мотори с многофазен хистерезис (магнитно съпротивление) с променлив ток за синхронна работа във вакуум в честотен спектър от 600 до 2 000 Hz и мощностен обхват от 50 до 1 000 волт-ампера; 11. Кожуси/приемници, поместващи монтажния възел на роторната тръба на газова центрофуга, състояща се от твърд цилиндър с дебелина на стената до 30 mm с прецизно обработени краища и изготвен от „материали устойчиви на корозия от UF6“; 12. Газосъбиратели, състоящи се от тръби с вътрешен диаметър до 12 mm за извличане на UF6 газ от вътрешността на роторна тръба на центрофуга чрез действие с тръба на Пито, изработена от или защитена с „материали устойчиви на корозия от UF6“; 13. Честотни преобразуватели (конвертори или инвертори), специално проектирани или подготвени да осигуряват статори за мотори за обогатяване с газови центрофуги, които имат всички изброени по-долу характеристики, и специално проектирани съставни части за тях: а. Многофазов изход от 600 до 2 000 Hz; b. Контрол на честотата, по-добър от 0,1 %; c. Хармонично изкривяване по-малко от 2 %; и d. Ефективност, по-голяма от 80 %; c. Оборудване и съставни части, специално проектирани или подготвени за процес на отделяне чрез газова дифузия, както следва: 1. Прегради за газова дифузия, изработени от порести метални, полимерни или керамични „материали устойчиви на корозия от UF6“, с размер на порите от 10 до 100 nm, дебелина 5 mm или по-малко и с диаметър от 25 mm или по-малко за тръбните форми; 2. Кожуси за газови дифузери, изработени от „материали устойчиви на корозия от UF6“; 3. Компресори (с положително отклонение, тип центрофуга и тип осев поток) или газови нагнетателни вентилатори с обем на капацитета за засмукване на UF6 от 1 m3/min или повече и налягане при изпускане до 666,7 kPa, изработени от или защитени с „материали устойчиви на корозия от UF6“; 4. Въртящи уплътнения на валове за компресори или нагнетателни вентилатори, описани в I.0A.002.в.3. и проектирани за темп на пропускане на буферен газ, по-малък от 1 000 cm3/min; 5. Топлообменници от алуминий, мед, никел или сплави, съдържащи повече от 60 процента никел или съчетания на тези метали във вид на плакирани тръби, предвидени да работят при налягане по-ниско от атмосферното с такъв темп на пропускане, че да ограничава нарастването на налягането до по-малко от 10 Pa на час при разлика в наляганията от 100 kPa; 6. Клапани за силфонни тръби, изработени от или защитени с „материали устойчиви на корозия от UF6“ с диаметър от 40 mm до 1 500 mm; d. Оборудване и съставни части, специално проектирани или подготвени за процес на аеродинамично отделяне, както следва: 1. Отделящи дюзи, състоящи се от извити канали с форма на прорези, с радиус на извивката, по-малък от 1 mm, устойчиви на корозия от UF6 и имащи острие, намиращо се вътре в дюзата, което разделя газа, преминаващ през дюзата на две струи; 2. Допирателни впускателни цилиндрични или конусообразни тръби, насочвани от потока (вихрови тръби), изработени от или защитени с „материали устойчиви на корозия от UF6“, с диаметър между 0,5 cm и 4 cm и съотношение на дължината към диаметъра от 20:1 или по-малко, с един или повече допирателни впускателни отвори; 3. Компресори (с положително отклонение, тип центрофуга и тип осев поток) или газови нагнетателни вентилатори, с обем на капацитета за засмукване от 2 m3/min или повече, изработени от или защитени с „материали устойчиви на корозия от UF6“ и въртящи уплътнения на валове за тях; 4. Топлообменници, изработени от или защитени с „материали устойчиви на корозия от UF6“; 5. Кожуси за елементите на аеродинамичното отделяне, изработени от или защитени с „материали устойчиви на корозия от UF6“, за съхранение на вихровите тръби или отделящите дюзи; 6. Клапани за силфонни тръби, изработени от или защитени с „материали устойчиви на корозия от UF6“ с диаметър от 40 до 1 500 mm; 7. Обработващи системи за отделяне на UF6 от газа-носител (водород или хелий) до съдържание на UF6 от 1 МЧ/ppm или по-малко, включително: а. Нискотемпературни (криогенни) топлообменници и криосепаратори, способни да достигнат температури от 153 К (- 120 °С) или по-ниски; b. Нискотемпературни (криогенни) охлаждащи устройства, способни да достигнат температури от 153 К (- 120 °С) или по-ниски; c. Отделящи дюзи или вихрови тръбни възли за отделяне на UF6 от газа носител; d. Охлаждащи уловители за UF6, способни да достигнат температури от 253 К (- 20 °С) или по-ниски; e. Оборудване и съставни части, специално проектирани или подготвени за процес на отделяне чрез химичен обмен, както следва: 1. Бързодействащи обменящи импулсни колони течност-течност с продължителност на фазата на отлагане 30 секунди или по-малко и устойчиви на концентрирана солна киселина (т.е. изработени от или защитени с подходящи пластмасови материали като флуоровъглеродни полимери или стъкло); 2. Бързодействащи центробежни контактни апарати течност-течност с продължителност на фазата на отлагане 30 секунди или по-малко и устойчиви на концентрирана солна киселина (т.е. изработени от или защитени с подходящи пластмасови материали като флуоровъглеродни полимери или стъкло); 3. Електрохимични редуциращи елементи, устойчиви на разтвори на концентрирана солна киселина, за редукция на урана от едно валентно състояние в друго; 4. Нагнетяващо оборудване за електрохимични редуциращи елементи за изваждане на U+4 от органичния поток и за частите, влизащи в съприкосновение с преработвания поток, изработени от или защитени с подходящи материали (напр. флуоровъглеродни полимери, полифенил сулфат, полиетерен сулфон и графит, импрегниран със смоли); 5. Системи за подготовка на захранването за производство на разтвор на уранов хлорид с висока чистота, представляващи разтваряне, изтегляне на разтворителя и/или оборудване за йонообмен за пречистване и електролитни елементи за редуциране на уран U+6 или U+4 до U+3; 6. Системи за окисляване на уран за окисляване на U+3 до U+4; f. Оборудване и съставни части, специално проектирани или подготвени за процес на отделяне чрез йонообмен, както следва: 1. Бързореактивни йонообменни смоли, ципести или порести едромрежести смоли, в които групите за активен химичен обмен са ограничени до покритие на повърхността на неактивната пореста носеща структура и други композитни структури във всякаква подходяща форма, включително частици или влакна с диаметри от 0,2 mm и по-малки, устойчиви на концентрирана солна киселина и проектирани да имат период на полуизвеждане при обмяната, по-малък от 10 секунди и способни да функционират при температури в диапазона от 373 К (100 °С) до 473 К (200 °С); 2. Йонообменни колони (цилиндрични) с диаметър, по-голям от 1 000 mm, изработени от или защитени с материали, устойчиви на концентрирана солна киселина (напр. титанови или флуоровъглеродни пластмаси) и способни да функционират при температури в диапазона от 373 К (100 °С) до 473 К (200 °С) и налягания над 0,7 MPa; 3. Йонообменни оросителни системи (системи за химично или електрохимично окисляване или редукция) за възстановяване на веществата за химична редукция или окисляване, използвани в каскадното разположение при йонообменното обогатяване; g. Оборудване и съставни части, специално проектирани или подготвени за процес на „лазерно“ изотопно отделяне с атомни пари (ЛИОАП/AVLIS/), както следва: 1. Високомощни снопови или сканиращи електроннолъчеви пушки с подавана мощност над 2,5 kW/cm за използване в системи за изпаряване на уран; 2. Метални системи за съхранение на течен уран — разтопен уран или уранови сплави, състоящи се от тигли, изработени от или защитени с подходящи материали, устойчиви на топлина и ръжда (напр. тантал, графит с итриево покритие, графит, покрит с други редки земни оксиди или техни смеси) и охлаждащо оборудване за тиглите; N.B.: Вж. също I.2A.002. 3. Колекторни системи за продукти и шлака, изработени от или облицовани с материали, устойчиви на топлина и корозия от пари от метален или течен уран, като графит с итриево покритие или тантал; 4. Кожуси за модулите на сепараторите (цилиндрични или правоъгълни съдове) за поместване на източника на парите на металния уран, електроннолъчевата пушка и колекторите за продукти и шлака; 5. „Лазери“ или „лазерни“ системи за отделяне на уранови изотопи със стабилизатор на честотния спектър за експлоатация през продължителни периоди от време; N.B.: Вж. същo I.6A.001 и I.6A.008. h. Оборудване и съставни части, специално проектирани или подготвени за процес на „лазерно“ молекулярно изотопно отделяне (ЛМИ/MLIS) или химична реакция чрез селективно лазерно изотопно активиране (CRISLA), както следва: 1. Дюзи със свръхзвуково разширение за охлаждане на смеси на UF6 и газ-носител до 150 К (- 123 °С) или по-ниски и изработени от „материали устойчиви на корозия от UF6“; 2. Колектори за продуктите на урановия пентафлуорид (UF5), състоящи се от филтър, колектори от ударен или циклонен тип или съчетания от тях и изработени от „материали устойчиви на корозия с UF5/UF6“; 3. Компресори, изработени от или защитени с „материали устойчиви на корозия от UF6“ и въртящи уплътнения на валове за тях; 4. Оборудване за флуориране на UF5 (в твърдо състояние) до UF6 (в газообразно състояние); 5. Преработващи системи за отделяне на UF6 от газа носител (напр. азот или аргон), включително: а. Нискотемпературни (криогенни) топлообменници и криосепаратори, способни да достигнат температури от 153 К (- 120 °С) или по-ниски; b. Нискотемпературни (криогенни) охлаждащи устройства, способни да достигнат температури от 153 К (- 120 °С) или по-ниски; c. Охлаждащи уловители за UF6, способни да достигнат температури от 253 К (- 20 °С) или по-ниски; 6. „Лазери“ или „лазерни“ системи за отделяне на уранови изотопи със стабилизатор на честотния спектър за експлоатация през продължителни периоди от време; N.B.: Вж. същo I.6A.001 и I.6A.008. i. Оборудване и съставни части, специално проектирани или подготвени за процес на плазмено отделяне, както следва: 1. Микровълнови източници на енергия и антени за генериране или ускоряване на йони, с честота на изход, по-голяма от 30 GHz и средна мощност на изход, по-голяма от 50 kW; 2. Радиочестотни намотки за възбуждане на йони за честоти над 100 kHz и способни да преработват повече от 40 kW средна мощност; 3. Системи за генериране на уранова плазма; 4. Системи за обработка на течен метал за разтопен уран или уранови сплави, състоящи се от тигли, изработени от или защитени с подходящи материали, устойчиви на топлина и корозия (напр. тантал, графит с итриево покритие, графит, покрит с други редки земни оксиди или техни смеси) и охлаждащо оборудване за тиглите; N.B.: Вж. също I.2A.002. 5. Колектори за продукти и шлака, изработени от или защитени с материали, устойчиви на топлина и корозия от пари на уран, като графит с итриево покритие или тантал; 6. Кожуси за модулите на сепараторите (цилиндрични) за поместване на източника на урановата плазма, задвижващата радио-честотна намотка и колекторите на продукти и шлака, изработени от подходящ немагнитен материал (напр. неръждаема стомана); j. Оборудване и съставни части, специално проектирани или подготвени за процес на електромагнитно отделяне, както следва: 1. Източници на йони, единични или множествени, състоящи се от източник на пара, йонизатор и лъчев ускорител, изработен от подходящи немагнитни материали (напр. графит, неръждаема стомана или мед) и способни да осигурят общ поток на йонното лъчение от 50 mA или по-голямо; 2. Йоноулавящи пластини за събиране на йонните потоци на обогатения или обеднения уран, състоящи се от два или повече прореза и джобове и изработени от подходящи немагнитни материали (напр. графит или неръждаема стомана); 3. Вакуумни кожуси за електромагнитни сепаратори на уран, изработени от подходящи немагнитни материали (напр. неръждаема стомана) и разчетени да работят при налагяния от 0,1 Pa или по-ниски; 4. Елементи от магнитни полюси с диаметър, по-голям от 2 m; 5. Източници на захранване с високо напрежение за източници на йони, които имат всички изброени по-долу характеристики: а. Могат да работят в непрекъснат режим; б. Осигуряват изходно напрежение от 20 000 V или по-високо; в. Осигуряват изходен ток от 1A или повече; и г. Регулиране на напрежението, по-добро от 0,01 % за период от 8 часа; N.B.: Вж. също I.3A.006. 6. Магнитни източници на захранване (с висока мощност, прав ток), които имат всички изброени по-долу характеристики: а. Могат да работят в непрекъснат режим с изходен ток от 500 A или повече при напрежение от 100 V или повече; и б. Регулиране на тока или напрежението, по-добро от 0,01 % за период от 8 часа; N.B.: Вж. също I.3A.005. I.0A.003 0B002 Специално проектирани или подготвени спомагателни системи, оборудване и съставни части, както следва, за инсталациите за отделяне на изотопи, описани в I.0A.002, изработени от или защитени с „материали устойчиви на корозия от UF6“; а. Захранващи автоклави, пещи или системи, използвани за въвеждане на UF6 в процеса на обогатяване; b. Десублиматори или студени уловители, използвани за отстраняване на UF6 от процеса на обогатяване за по-нататъшно прехвърляне към нагряване; c. Станции за продукти и шлака за прехвърляне на UF6 в контейнери; d. Пунктове за втечняване или втвърдяване, използвани за отстраняване на UF6 от процеса на обогатяване чрез компресиране, охлаждане и превръщане на UF6 в течна или твърда форма; e. Тръбопроводи и колекторни системи, специално проектирани за подаване на UF6 в газодифузионните, центрофугиращите или аеродинамичните каскади; f. 1. Вакуумни събиратели или колектори, имащи капацитет на засмукване от 5 m3/min или повече; или 2. Вакуумни помпи, специално конструирани за използване в атмосфера, съдържаща UF6; g. Масспектрометри/източници на йони за UF6, специално проектирани или подготвени за вземане в реално време на проби от изходния материал, продуктите или шлаката от газовите потоци на UF6 и имащи всички изброени по-долу характеристики: 1. Разделителна способност на уреда за маса повече от 320 amu; 2. Източниците на йони са изработени от или са облицовани с нихром или монел или са покрити с никел; 3. Йонизиращи източници бомбардиране с електрони; и 4. Колекторна система, подходяща за изотопен анализ. I.0A.004 0B003 Инсталации за превръщане на уран и оборудване, специално проектирано или подготвено за тях, както следва: а. Системи за превръщане на концентрати на уранова руда в UO3; b. Системи за превръщане на UO3 в UF6; c. Системи за превръщане на UO3 в UO2; d. Системи за превръщане на UO2 в UF4; e. Системи за превръщане на UF4 в UF6; f. Системи за превръщане на UF4 в метален уран; g. Системи за превръщане на UF6 в UO2; h. Системи за превръщане на UF6 в UF4; i. Системи за превръщане на UO2 в UC14. I.0A.005 0B004 Инсталации за производство или концентрация на тежка вода, деутерий и деутериеви съединения и специално проектирано или подготвено за тази цел оборудване и компоненти за тях, както следва: а. Инсталации за производство на тежка вода, деутерий или деутериеви съединения, както следва: 1. Инсталации за обмен вода-водороден сулфит; 2. Инсталации за обмен амоняк-водород; b. Оборудване и части, както следва: 1. Кули за обмен вода-водороден сулфит, произведени от висококачествена въглеродна стомана (напр. АДИМ/ASTM A516) с диаметри от 6 m до 9 m, способни да работят при налягания, по-големи или равни на 2 MPa и с корозионен толеранс от 6 mm или повече; 2. Едностъпални центрофужни вентилатори или компресори с нисък напор (напр. 0,2 MPa) за циркулация на сулфиден газ (т.е. газ, който съдържа повече от 70 % H2S) с пропускателен капацитет, по-голям или равен на 56 m3/секунда при работа при налягания, по-големи или равни на засмукване от 1,8 MPa, с уплътнения, разчетени за работа при мокър H2S; 3. Кули за обмен амоняк-водород с височина по-голяма или равна на 35 m, с диаметри от 1,5 m до 2,5 m, способни да работят при налягания по-големи от 15 MPa; 4. Вътрешни елементи на кули, включително едностепенни контрактори и степенни помпи, включително тези, които могат да се потапят, за производство на тежка вода с използване на процеса на обмен амоняк-водород; 5. Амонячни инсталации за крекинг с експлоатационни налягания, по-големи или равни на 3 MPa за производство на тежка вода с използване на процеса на обмен амоняк-водород; 6. Инфрачервени поглъщащи анализатори, способни на анализ в реално време на съотношението водород/деутерий, при което концентрациите на деутерий са равни или по-големи от 90 %; 7. Каталитични горелки за преобразуване на обогатен деутериев газ в тежка вода, използвайки процеса на обмен амоняк-водород; 8. Комплектни системи за обогатяване на тежка вода или колони за тази цел, за обогатяване на тежка вода до концентрация на деутерий, годна за реактор. I.0A.006 0B005 Инсталации, специално проектирани за производството на горивни елементи за „ядрен реактор“ и специално проектирано или подготвено оборудване за тях. Бележка: Инсталацията за производството на горивни елементи за „ядрен реактор“ включва оборудване, което: а. Обикновено влиза в пряко съприкосновение с или пряко обработва или контролира производствения поток на ядрените материали; b. Запечатва ядрените материали в рамките на бронята; c. Проверява неприкосновеността на бронята или запечатването; или d. Проверява окончателното обогатяване на запечатаното гориво. I.0A.007 0B006 Инсталации за повторна преработка на отработени горивни елементи за „ядрен реактор“ и специално проектирано или подготвено оборудване или компоненти за тях. Бележка: I.0A.007 включва: а. Инсталации за повторна преработка на отработени горивни елементи за „ядрен реактор“, включително оборудване или съставни части, които обикновено влизат в пряко съприкосновение с или пряко контролират отработеното гориво и основните потоци на преработка на ядрените материали и продуктите на ядреното делене; b. Машини за трошене или раздробяване на горивни елементи, напр. оборудване с дистанционно управление за рязане, трошене, раздробяване или нацепване на отработени горивни елементи, възли или прътове на „ядрения реактор“; c. Разтворители, резервоари, недопускащи образуване на критична маса (напр. с малък диаметър, радиални или плочести резервоари) специално проектирани или подготвени за разтваряне на отработеното гориво за „ядрен реактор“, които са устойчиви на горещи, силно разяждащи течности и които могат да се зареждат и поддържат дистанционно; d. Екстрактор за разтворители с обратен ток и йонообменно преработващо оборудване, специално проектирано или подготвено за използване в инсталации за повторна преработка на отработен „природен уран“, „обеднен уран“ или „специални ядрени материали“. e. Съдове за съхранение или складиране, специално проектирани да не допускат образуване на критична маса и устойчиви на разяждащото въздействие на азотната киселина; Бележка: Съдовете за съхранение или складиране могат да имат изброените по-долу характеристики: 1. Стени или вътрешни елементи с борен еквивалент (изчислено за всички съставни елементи, както са дефинирани в бележката към I.0A.012) поне два процента; 2. Максимален диаметър от 175 mm за цилиндричните съдове; или 3. Максимална ширина от 75 mm за панелни или радиални съдове. f. Контролно-измервателна апаратура за контрол на процеси, специално проектирана или подготвена за използване в инсталации за повторна преработка на отработен „природен уран“, „обеднен уран“ или „специални ядрени материали“. I.0A.008 0B007 Инсталации за превръщане на плутоний и оборудване, специално проектирано или подготвено за тях, както следва: а. Системи за превръщане на плутониев нитрат в оксид; б. Системи за производство на метален плутоний. I.0A.009 0C001 „Природен уран“ или „обеднен уран“ или торий във формата на метал, сплав, химическо съединение или концентрат и всякакви други материали, съдържащи едно или няколко от гореизброените; Бележка: I.0A.009 не контролира следните: а. Четири грама или по-малко „природен уран“ или „обеднен уран“, когато се съдържат в чувствителните елементи (датчици) на апарати; b. „Обеднен уран“, специално произведен за следните граждански не-ядрени приложения: 1. Екраниране; 2. Опаковака; 3. Баласт с маса не повече от 100 kg; 4. Противотежести с маса не повече от 100 kg; c. Сплави, съдържащи по-малко от 5 % торий; d. Керамични изделия, съдържащи торий, които са произведени за неядрена употреба. I.0A.010 0C002 „Специални ядрени материали“. Бележка: I.0A.010 не забранява четири „ефективни грама“ или по-малко, когато се съдържат в чувствителните елементи (датчици) на апарати. I.0A.011 0C003 Деутерий, тежка вода (деутериев оксид) и други съединения на деутерий и смеси и разтвори, съдържащи деутерий, в които изотопното съотношение на деутерий към водород надминава 1:5 000. I.0A.012 0C004 Графит с качество за ядрен реактор, със степен на чистота по-малко от 5 милионни частици „борен еквивалент“ и с плътност по-голяма от 1,5 g/cm3. N.B.: Вж. също I.1A.028. Бележка 1: I.0A.012 не забранява следните: а. Изделия от графит с маса по-малка от 1 kg, с изключение на тези, които са специално проектирани или подготвени за използване в ядрен реактор; b. Графит на прах. Бележка 2: In I.0A.012, „борен еквивалент“ (БЕ/BE) се дефинира като сумата на БЕz на примесите (с изключение на БЕвъглерод, тъй като въглеродът не се смята за примес) включително бор, където: БЕz (ppm) = ФП × концентрацията на елемента Z в МЧ (ppm); където ФП ефакторътнапревръщане = и σB и σz са напречните сечения за захващането на топлинни неутрони (в барни) при срещаните в естествени условия съответно бор и елемента Z; аB и Az са атомните маси на срещаните в естествени условия съответно бор и елемента Z. I.0A.013 0C005 Специално приготвени съединения или прахове за производство на газови дифузионни прегради, устойчиви на корозия от UF6 (напр. никел или сплав, съдържаща 60 тегловни процента или повече никел, алуминиев оксид и напълно флуорирани въглеводородни полимери) с висока степен на еднообразност на размера на частиците и с чистота от 99,9 тегловни процента или повече и среден размер на частицата от по-малко от 10 микрона, измерено по стандарт В330 на Американското дружество по изпитване и материали (ASTM).







I.0B Технологии, включително софтуер № Свързан артикул от приложението към Регламент (ЕО) № 1183/2007 Описание I.0B.001 0D001 „Софтуер“ специално проектиран или модифициран за „разработване“, „производство“ или „употреба“ на стоки, описани в настоящата категория. I.0B.002 0E001 „Технологии“ в съответствие с Бележката за ядрените технологии за „разработване“, „производство“ или „употреба“ на стоките, описани в раздел I.0А.

I.1

МАТЕРИАЛИ, ХИМИКАЛИ, „МИКРООРГАНИЗМИ“ И „ТОКСИНИ“







I.1A Стоки № Свързан артикул от приложението към Регламент (ЕО) № 1183/2007 Описание I.1A.001 1A102 Повторно наситени разложени при висока температура съставки въглерод-въглерод, предвидени за космически ракети-носители, описани в I.9A.001 или ракети сонди, описани в I.9A.005. N.B.: Виж също Контрол върху военни стоки за сътавни части за ракети и самоуправляващи се ракети. I.1A.002 1A202 Композитни структури с тръбна форма и имащи и двете изброени по-долу характеристики: N.B.: Вж. също I.9A.011. а. вътрешен диаметър между 75 mm и 400 mm; и b. Изработени от някой от „влакнестите или нишковидните материали“, описани в I.1A.024, или I.1A.034.a. или от „предварително импрегнираните въглеродни материали“, описани в I.1A.034.ц. I.1A.003 1A225 Платинирани катализатори, специално проектирани или подготвени за стимулиране на реакция на водороден изотопен обмен между водород и вода за получаване на тритий от тежка вода или за производство на тежка вода. I.1A.004 1A226 Специализирани пакети, които могат да се използват за отделяне на тежка вода от обикновена вода, имащи и двете изброени по-долу характеристики: а. Изработени от мрежи от фосфорен бронз, химически третирани за подобряване на мокрещата способност; и b. Предназначени за използване във вакуумни дестилационни кули. I.1A.005 1A227 Екраниращи радиацията прозорци с висока плътност (от оловно стъкло и др.), имащи всички изброени по-долу характеристики, и специално проектирани рамки за тях: а. A „Нерадиоактивна област“, по-голяма от 0,09 m2; б. Плътност над 3 g/cm3; и в. Дебелина от 100 mm или по-голяма. Техническа бележка: В I.1A.005 Терминът „нерадиоактивна област“ в 1A227 означава наблюдателната част на стъклото, изложена на най-ниското равнище на радиация в проектното приложение. I.1A.006 ex 1B001* (1B001.a, ex 1B001.b и 1B001.c) Оборудване за производството на влакна, предварително импрегнирани материали, предварително формовани материали или „композитни материали“, описани в I.1A.024, както следва и специално проектирани части и принадлежности за тях: N.B.: Виж също I.1A.007 и I.1A.014. а. Машини за намотаване на нишки, при които движенията по разполагане, опаковане и намотаване на влакната са координирани и програмирани по три или повече оси, специално проектирани за производство на „композитни“ структури или ламинати от „влакнести и нишковидни материали“; b.* Лентополагащи или въжеполагащи машини, при които движенията по разполагане и полагане на лента, въжета или листове са координирани и програмирани по две или повече оси, специално проектирани за производство на „композитни“ корпуси или конструкции на „ракети“; Бележка: В I.1A.006.b., „ракети“ означава комплект ракетни системи и системи безпилотни летателни апарати. c. Многопосочни, многоизмерни тъкачни или сплитащи машини, включително адаптерни и модифициращи комплекти, за тъкане, сплитане или преплитане на влакна за производство на композитни структури; Техническа бележка: За целите на I.1A.006.c. техниката за сплитането включва плетене. Бележка: I.1A.006.c. не забранява текстилните машини, които не са модифицирани за гореизброените крайни предназначения. I.1A.007 1B101 и ex 1B001.d Оборудване, различно от посоченото в I.1A.006 за „производство“ на конструктивни композитни материали, както следва; и специално проектирани съставни части и принадлежности за тях: Бележка: Съставните части и принадлежностите, описани в I.A.007 включват форми, дорници, матрици, закрепващи устройства и инструментална екипировка за извършване на пресоване, вулканизиране, леене, изпичане или свързване на комопзитните конструкции, ламинати и изделията от тях. а. Машини за намотаване на нишки, при които движенията по разполагане, опаковане и намотаване на влакната могат да бъдат координирани и програмирани по три или повече оси, проектирани за производство на композитни конструкции или ламинати от влакнести и нишковидни материали, и координиращите и програмиращите елементи за контрол (прибори); b. Лентополагащи машини, при които движенията по разполагане и полагане на лента или листове могат да бъдат координирани и програмирани по две или повече оси, проектирани за производство на композитни корпуси или конструкции на летателни апарати и ракети; c. Оборудване, проектирано или приспособено за „производство“ на „влакнести и нишковидни материали“, както следва: 1. Оборудване за преработка на полимерни влакна (като полиакрилонитрил, изкуствена коприна или поликарбосилан), включително специални възможности за опъване на влакната по време на нагряването; 2. Оборудване за отлагане на пари на химични елементи или съединения върху нагрети нишковидни основи; 3. Оборудване за мокро изтегляне на огнеупорна керамика (като алуминиев оксид); d. Оборудване, проектирано или изменено за специална повърхностна обработка на влакна или за производство на предварително импрегнираните и предварително формовани материали, описани в точка I.9A.026. Бележка: I.1A.007.d. включва оборудване за валцоване, изтегляне, нанасяне на покрития, машини за рязане и профилни щанци. I.1A.008 1B102 „Производствено оборудване“ за метал на прах и компоненти, както следва: N.B.: Вж. също I.1A.009.b. а. „Производствено оборудване“ за метал на прах, което може да се използва за „производство“ в контролирана среда на сферичните или атомизирани материали, описани в I.1A.025.a., I.1A.025.b., I.1A.029.a.1., I.1A.029.a.2. или в Мерките за контрол на военните стоки. b. Специално проектирани компоненти за „производство на оборудване“, описани в I.A.008.a. Бележка: I.1A.008 включва: а. Плазмени генератори (с високочестотни дъгови ежектори), които могат да се използват за получаване на разпръснати или сферични метални прахове, като процесът се осъществява в среда от аргон-вода; б. Електрическо шоково оборудване, което може да се използва за получаване на разпръснати или сферични метални прахове, като процесът се осъществява в среда от аргон-вода; в. Оборудване, което може да се използва за „производство“ на сферичен алуминиев прах чрез разпрашаване на стопилка в инертна среда (напр. азот). I.1A.009 1B115 Оборудване, различно от описаното в I.1A.008, за производство на гориво или горивни съставки, както следва и специално проектирани съставни части и принадлежности за него: а. „Производствено оборудване“ за „производство“, обработка или проверка при приемане на течни горива или горивни съставки, описани в I.1A.025.a., I.1A.025.b., I.1A.029 или в Мерките за контрол на военните стоки; b. „Производствено оборудване“ за „производство“, обработка, смесване, вулканизиране, леене, пресоване, машинна обработка, екструдиране или проверка при приемане на твърдите горива или горивни съставки, описани в I.1A.025.a., I.1A.025.b., I.1A.029 или в Мерките за контрол на военните стоки. Бележка: I.1A.009.b. не забранява смесителите на партиди, смесителите с постоянно действие или мелниците с течно гориво. За забраната върху смесителите на партиди, смесителите с постоянно действие или мелниците с течно гориво виж I.1A.011, I.1A.012 и I.1A.013. Бележка 1: За оборудването, специално проектирано за производство на военни стоки, виж Мерките за контрол на военните стоки. Бележка 2: I.1A.009 не забранява оборудване за „производство“, обработка и проверка при приемане на борен карбид. I.1A.010 1B116 Специално проектирани дюзи за производство на пиролизни деривати, оформяни в шприцформа, щанци или друга подоложка от прекурсорни газове, които се разлагат в температурния диапазон от 1 573 К (1 300 °С) до 3 173 К (2 900 °С) при налягания от 130 Pa до 20 kРа. I.1A.011 1B117 Смесители на партиди с възможност за смесване във вакуум в обхвата от 0 до 13,326 kPa и с възможност за контрол на температурата в смесителната камера, имащи всички изброени по-долу характеристики, и специално проектирани компоненти за тях: а. Общ пространствен капацитет от 110 литра или повече; и b. Поне един смесващ/месещ вал, монтиран встрани от центъра. I.1A.012 1B118 Смесители с постоянно действие с възможност за смесване под вакуум в обхвата от 0 до 13,326 kPa и с възможност за контрол на температурата в смесителната камера, имащи някои от следващите характеристики и специално проектирани компоненти за тях: а. Два или повече смесващи/месещи вала; или b. Единствена въртяща се шахта, която осцилира и имайки размесване (има зъби/забожда шахтата както и в обвивката на смесителнта камера. I.1A.013 1B119 Мелници с течно гориво, които могат да се използват за раздробяване или смилане на веществата, описани в I.1A.025.a., I.1A.025.b., I.1A.029 или в Мерките за контрол на военните стоки и специално конструирани компоненти за тях. I.1A.014 1B201 Машини за намотаване на нишки, различни от описаните в I.1A.006 или I.1A.007 и свързаното с тях оборудване, както следва: а. Машини за намотаване на нишки, които имат всички изброени по-долу характеристики: 1. Движенията им по разполагане, опаковане и намотаване на влакната са координирани и програмирани по две или повече оси; 2. Специално са проектирани за производство на композитни конструкции или ламинати от „влакнести и нишковидни материали“; и 3. Способни са да въртят цилиндрични ротори с диаметър между 75 mm и 400 m и с дължини от 600 mm или повече; b. Координиращи и програмиращи елементи (контролери) за машините за намотаване на нишки, описани в 1B201.а.; c. Високоточни дорници за машините за намотаване на нишки, описани в I.1A.014.a. I.1A.015 1B225 Електролитни елементи за производство на флуор с производствен капацитет над 250 g флуор на час. I.1A.016 1B226 Електромагнитни изотопни сепаратори, проектирани за или снабдени с единични или множествени източници на йони, способни да осигурят общ ток в йонен сноп от 50 mA или по-голям. Бележка: I.1A.016 включва сепаратори: а. Способни да обогатяват устойчиви изотопи; б. С източници и колектори на йони както в магнитното поле, така и тези конфигурации, в които те са външни за полето. I.1A.017 1B227 Конвертори или агрегати за синтез на амоняк, при които синтезираният газ (азот или водород) се изтегля от обменна колона с високо налягане за амоняк/водород и синтезираният амоняк се връща в посочената колона. I.1A.018 1B228 Колони за нискотемпературна дестилация на водород, имащи всички изброени по-долу характеристики: а. Проектирани за експлоатация при вътрешни температури от 35 К (- 238 °С) или по-ниски; b. Проектирани за експлоатация при вътрешни налягания от 0,5 до 5 MPa; c. Изградени или от: 1. Неръждаема стомана от серия 300 с ниско съдържание на сяра и с аустенит с размер на строежа номер 5 или по-голям по стандарт АДИМ/ASTM (или еквивалентен стандарт); или 2. Равностойни материали, които са устойчиви както на ниски температури, така и на Н2; и d. С вътрешни диаметри от 1 m или повече и полезни дължини от 5 m или повече. I.1A.019 1B229 Тарелкови колони за обмен на вода-серовъглерод и „вътрешни контактори“, както следва: N.B.: За колони, които са специално проектирани или пригодени за производство на тежка вода, виж I.0A.005. а. Колони с вани за обмен вода-сероводород, имащи всички изброени по-долу характеристики: 1. Могат да работят при налягания от 2 MPa и повече; 2. Изградени са от въглеродна стомана с аустенит с размер на строежа номер 5 или по-голям по стандарт АДИМ/ASTM (или еквивалентен стандарт); и 3. Имат диаметър от 1,8 m или по-голям; b. „Вътрешни контактори“ за колоните с вани за обмен вода-сероводород, описани в I.1A.019.a. Техническа бележка: „Вътрешни контактори“ на колоните са сегментирани тарелки, които имат полезен сумиран диаметър до 1,8 m или по-голям, проектирани са да улесняват противотоковия контакт и са изградени от неръждаема стомана с въглеродно съдържание от 0,03 % или по-ниско. Те могат да бъдат мрежести, клапанни, звънчеви и турборешетъчни. I.1A.020 1B230 Помпи с циркулиращи разтвори от концентриран или разреден катализатор калиев амид в течен амоняк (KNH2/NH3), имащи всички изброени по-долу характеристики: а. Запечатани са без достъп на въздух (т.е. херметично); b. Капацитет, по-голям от 8,5 m3/h; и c. Която и да е от следните две характеристики: 1. За концентрирани разтвори на калиев амид (1 % или повече) — експлоатационно (работно) налягане от 1,5 до 60 MPa; или 2. За концентрирани разтвори на калиев амид (1 % или повече) — експлоатационно (работно) налягане от 20 до 60 MPa; или I.1A.021 1B231 Устройства и инсталации за тритий и оборудване за тях, както следва: а. Устройства и инсталации за производство, регенериране, извличане, концентрация или обработка на тритий; b. Оборудване за устройства и инсталации за тритий, както следва: 1. Водородни или хелиеви охлаждащи агрегати, способни да охлаждат до температура 23 °К (–250 °С) или по-ниска, с мощност на топлообмена над 150 W; 2. Системи за съхранение или пречистване на водородни изотопи, използващи метални хидриди за съхранението или като среда за пречистването. I.1A.022 1B232 Комплекти турборазширители или турборазширител-компресор, имащи и двете изброени характеристики: а. Проектирани са за експлоатация с температура на изпускане от 35 °К (– 238 °С) или по-ниска; b. Проектирани са за пропускателна способност на газ водород от 1 000 kg/h или повече. I.1A.023 1B233 Устройства и инсталации за разделяне на литиеви изотопи и оборудване за тях, както следва: а. Устройства и инсталации за отделяне на литиеви изотопи. b. Оборудване за отделяне на литиеви изотопи, както следва: 1. Уплътнени колони за обмен течност—течност, специално проектирани за литиеви амалгами. 2. Помпи за живачни или литиеви амалгами. 3. Елементи за електролиза на литиеви амалгами; 4. Изпарители за концентрирани разтвори за литиев хидроксид. I.1A.024 1C010.b „Влакнести или нишковидни материали“, които могат да се използват в органични „матрици“, метални „матрици“ или въглеродни „матрични“„композитни“ структури или ламинати, както следва: N.B.: Вж. също I.1A.034 и I.9A.026. b. Въглеродни „влакнести или нишковидни материали“, имащи всички от изброените: 1. „Специфичен модул“ по-голям от 12,7 ×106 m; и 2. „Специфична якост на опън“, надхвърляща 23,5 × 104 m. Бележка: I.1A.024.б. не забранява тъкани, изработени от „влакнести или нишковидни материали“ за ремонт на конструкции или ламинати за „граждански летателни апарати“, където размерът на отделните листове не надвишава 100 сm × 100 cm. Техническа бележка: Свойствата на материалите, описани в I.1A.024.б., трябва да се определят с използване на методите SRM 12 до 17, препоръчани от SACMA(АПАКМА) или еквивалентни национални тестове за влачене, като японския промишлен стандарт ЯПС/JIS-R-7601, параграф 6.6.2, и основаващи се на средни стойности за партидата. I.1A.025 1C011.a и 1C011.b Метали и съединения, както следва: N.B.: Виж също мерките за контрол върху военни стоки и I.1A.029. а. Частици метали с размер, по-малък от 60 μm, независимо дали сферични, атомизирани, сфероидни, люспести или смлени, произведени от материал, представляващ 99 % и повече цирконий, магнезий и техни сплави; Техническа бележка: Естественото съдържание на хафний в циркония (обикновено от 2 до 7 %) се брои заедно с циркония. Бележка: Металите или сплавите, описани в I.1A.025.а., се контролират независимо от това дали металите или сплавите са капсуловани в алуминий, магнезий, цирконий или берилий. b. Бор или борен карбид с чистота от 85 % или по-висока и размер на частиците от 60 μm или по-малко. Бележка: Металите или сплавите, описани в I.1A.025.b., се забраняват независимо от това дали металите или сплавите са капсуловани в алуминий, магнезий, цирконий или берилий. I.1A.026 1C101 Материали и устройства, използвани за намаляване на видимост, като радарна отразяваща способност, ултравиолетови/инфрачервени сигнали и акустични сигнали, които с еизполват за направлявани ракети и техните подсистеми, както и за безпилотни летателни апарати, различни от описаните в I.9A.003. Бележка 1: I.1A.026 включва: а. Структурни материали и покрития, специално проектирани за намалена радарна отразяваща способност; b. Покрития, включително бои, специално проектирани за намалена или специално зададена отразяваща или излъчвателна способност в микровълновата, инфрачервената или ултравиолетовата част на електромагнитния спектър. Бележка 2: I.1A.026 не включва покрития, когато се използват специално за топлинно управление на спътници. Техническа бележка: В I.1A.026 ракета означава завършени ракетни системи и безпилотни летателни апарати с обсег на действие над 300 km. I.1A.027 1C102 Повторно наситени разложени при висока температура съставки въглерод-въглерод, предвидени за космически ракети-носители, описани в I.9A.001 или ракети сонди, описани в I.9A.005. N.B.: Виж също мерки за контрол на военни стоки за съставни части за ракети и направлявани ракети. I.1A.028 ex 1C107* (1C107.a, ex 1C107.b, ex 1C107.c и ex 1C107.d) Графитни и керамични материали, както следва: а. Повторно кристализирани дребнозърнести графити в насипно състояние с плътност от 1,72 g/cm3 или по-голяма, измерено при 288 °С), с размер на частиците от 100 микрона или по-малко, използваеми при ракетни дюзи и челните (носовите) части на летателните апарати за многократно използване, както следва: 1. Цилиндри с диаметър, равен или по-голям от 120 mm и с дължина, равна или по-голяма от 50 mm; 2. Тръби с вътрешен диаметър, равен или по-голям на 65 mm, и с дебелина на стената, равна или по-голяма от 25 mm, и с дължина, равна или по-голяма от 50 mm; или 3. Блокчета с размери, равни или по-големи от 120 mm × 120 mm × 50 mm; N.B.: Вж. също I.0A.012. b.* Топлинно разложени или влакнести армирани (усилени) графити, които могат да се използват за дюзи за ракети и челните (носовите) части на летателните апарати за използване за направлявани ракети; N.B.: Вж. също I.0A.012. c.* Керамични композитни материали (диелектрична константа, по-малка от 6 при честоти от 100 МHz до 100 GHz), които се използват за обвивки за направлявани ракети; d.* Машинно обработваема армирана (усилена) неизпечена силициево-карбидна керамика, която се използва за челните (носовите) части на „направлявани ракети“; I.1A.029 ex 1C111* (1C111.a.1-3, 1C111.a.4, 1C111.b.1-4 и 1C111.c) Горива и съставни химикали за горива, различни от описаните в I.1A.025, както следва: а. Задвишващи вещества: 1. Сферичен алуминиев прах, различен от описания в Мерки за контрол на военни стоки, с частици от еднакъв диаметър, по-малък от 200 μm, и алуминиево съдържание от 97 % и повече в тегловно отношение, в случай че поне 10 % от общото тегло се състои от частици, по-малки от 63 μm, съгласно стандарт ISO 2591:1988 или еквивалентни национални стандарти. Техническа бележка: Частица с размер от 63 μm (ISO R-565) съответства на 250 mesh (по Тайлър) и 230 mesh (стандарт на ASTM(АДИМ) Е-11). 2. Метални горива, различни от описаните в Мерки за контрол на военни стоки, с размери на частиците по-малки от 60 μm, независимо дали са сферични, атомизирани, сфероидни, люспести или смлени, състоящи се от 97 % и повече в тегловно отношение от някой от изброените: а. Цирконий; b. Берилий; c. Магнезий; или d. Сплави на металите, описани в букви от а) до c) по-горе. Техническа бележка: Естественото съдържание на хафний в циркония (обикновено от 2 до 7 %) се брои заедно с циркония. 3. Вещества окислители, които се използват за ракетни двигатели с течно гориво, както следва: а. Двуазотен триоксид; b. Азотен диоксид/диазотен тетраоксид; c. Двуазотен пентоксид; d. Смесени азотни оксиди (MON); Техническа бележка: Смесените азотни оксиди (MON) са разтвори на азотен оксид (NO) в двуазотен тетроксид/азотен двуоксид (N2O4/NO2), които могат да бъдат използвани в ракетни системи. Съществуват разнообразни съставки, които могат да бъдат да бъдат определени като MONi или MONij, където i и j са цели числа, представляващи процента на азотен оксид в сместа (напр. MON3 съдържа 3 % азотен оксид, MON25—25 % азотен оксид. По-висока граница е MON40, 40 % по тегло). N.B.: Виж Мерки за контрол на военните стоки за инхибирана червена димяща азотна киселина (IRFNA); N.B.: Виж Мерки за контрол на военните стоки и I.1A.049 за съединения, съставени от флуор и един или повече други халогени, кислород или азот;. 4. Хидразинови производни, както следва: а. триметилхидразин; b. тетраметилхидразин; c. N,N диалилхидразин; d. алилхидразин; e. етилен дихидразин; f. монометилхидразин динитрат; g. несиметричен диметилхидразин нитрат; h. хидразиниев азид; i. диметилхидразиниев азид; N.B.: Виж Мерки за контрол на военните стоки за хидразиниев нитрат; k. диимидо оксалова киселина дихидразин; l. 2-хидроксиетилхидразин нитрат (HEHN); N.B.: Виж Мерки за контрол на военните стоки за хидразиниев перхлорат; n. ихдразиниев диперхлорат; o. метилхидразин нитрат (MHN); p. диетилхидразин нитрат (DEHN); q. 1,4-дихидразин нитрат (DHTN); b.* Полимерни вещества: 1. Полибутадиен с крайна карбоксилна група (CTPB). 2. Полибутадиен с крайна хидроксилна група (HTPB), различен от описания в Мерки за контрол на военни стоки; 3. Полибутадиен-акрилова киселина (PBAA); 4. Полибутадиен-акрилова киселина-акрилонитрил (PBAN); c. Други горивни добавки и вещества: Виж Мерки за контрол на военни стоки за карборани, декарборани, пентаборани и техни производни; 2. Триетиленгликол динитрат (TEGDN); 3. 2-нитродифениламин (CAS 119-75-5); 4. Триметилетан тринитрат (TMETN) (CAS 3032-55-1). 5. Диетиленгликол динитрат (DEGDN). 6. Фероценови производни, както следва: N.B.: Виж Мерки за контрол на военни стоки за катоцен; b. Етилфероцен; c. пропилфероцен (CAS 1273-89-8). N.B.: Виж Мерки за контрол на военни стоки за n-бутилфероцен; e. пентилфероцен (CAS 1274-00-6); f. Дициклопентил фероцен; g. Дициклохексил фероцен; h. Диетил фероцен; i. Дипропил фероцен; j. Дибутил фероцен; k. Дихексил фероцен; l. Ацетилфероцени; N.B.: Виж Мерки за контрол на военни стоки за фероцен карбоксилни киселини; N.B.: Виж Мерки за контрол на военни стоки за бутацен; o. Други фероценови производни, използвани за ракетно гориво, ограничаващи стандартното изгаряне, различни от посочените в Мерки за контрол на военни стоки. Бележка: За горива и съставни химикали за горива, които не са описани в I.1A.029, виж Мерки за контрол на военни стоки. I.1A.030 1C116 Мартензитни (марейджингови) стомани (стомани, обикновено характеризиращи се с високо никелово съдържание, много ниско съдържание на въглерод и използване на химични заместители, за да се постигне увеличаване на твърдостта им при стареене), с максимална якост на опън от 1 500 MPa или повече, измерена при 293 °К (20 °С) във формата на листове, плочи или тръби с дебелина на стената или на листа, равна или по-малка от 5 mm. N.B.: Вж. също I.1A.035. I.1A.031 ex 1C117* Волфрам, молибден и сплави на тези метали във формата на еднакви сферични или атомизирани частици с диаметър 500 микрометра или по-малки, с чистота от 97 % или по-висока за производство на компоненти на двигатели на ракети, които се използват при „направлявани ракети“, (т.е. топлинни екрани, вещества за дюзи, минимални сечения на дюзи/сопла и повърхности за контрол на вектора на тягата). I.1A.032 1C118 Стабилизирана с титан дуплексна неръждаема стомана (Ti- DSS(ДНС), имаща всички от изброените: а. Имащи всички изброени по-долу характеристики: 1. Със съдържание на 17,0—23,0 тегловни процента хром и 4,5—7,0 тегловни процента никел; 2. Иимаща съдържание на титан, по-голямо от 0,10 тегловни процента; 3. Феритно-аустенитна микроструктура (също наричана и двуфазова микроструктура), от която поне 10 процента от обема е аустенит (съгласно стандарт на ASTM Е-1181—87 или еквивалентни национални стандарти); b. Имаща някои от изброените по-долу форми: 1. Слитъци или блокове с размер от 100 mm или повече във всяка посока; 2. Листове с ширина от 600 mm или повече и дебелина от 3 mm или по-малко; или 3. Тръби с външен диаметър от 600 mm или повече и дебелина на стената от 3 mm или по-малко. I.1A.033 1C202 Сплави, както следва: а. Алуминиеви сплави, имащи и двете посочени характеристики: 1. Притежаващи максимална якост на опън от 460 MPa или повече при 293 °К (20 °С); и 2. Във форма на тръби или цилиндрични плътни форми (включително изковани), с външен диаметър от над 75 mm; b. Титанови сплави, имащи и двете посочени характеристики: 1. Притежаващи максимална якост на опън от 900 MPa или повече при 293 °К (20 °С); и 2. Във форма на тръби или цилиндрични плътни форми (включително изковани), с външен диаметър от над 75 mm. Техническа бележка: Фразата сплави притежаващи включва сплави преди и след топлинна обработка. I.1A.034 1C210 и ex 1C010.a Влакнести или нишковидни материали или предварително импрегнирани материали, различни от тези, описани в I.1A.024, както следва: а. Въглеродни или арамидни влакнести или нишковидни материали, имащи едната от двете посочени характеристики: 1. „Специфичен модул“ по-голям от 12,7 × 106 m; или 2. „Специфична якост на опън“ от 235 × 103 m или по-голяма; Бележка: I.1A.034.a не контролира арамидни влакнести или нишковидни материали, имащи 0,25 процента или повече в тегловно отношение модификатор на повърхностите на влакната на основа естер; b. Стъклени влакнести или нишковидни материали, имащи и двете посочени характеристики: 1. „Специфичен модул“ по-голям от 3,18 × 106 m; и 2. „Специфична якост на опън“ от 76,2 × 103 m или по-голяма; c. Термоустойчиви импрегнирани със смола непрекъснати „прежди“, „ровинги“, „въжета“ или „ленти“ с ширина 15 mm или по-малко (предварително импрегнирани), изработени от въглеродни или стъклени „влакнести или нишковидни материали“, описани в I.1A.024 или I.1A.034.a или б. Техническа бележка: Смолата образува матрицата на композитния материал. Бележка: В I.1A.034, влакнести или нишковидни материали се ограничава до непрекъснати „моновлакна“, „прежди“, „ровинги“, „въжета“ или „ленти“. I.1A.035 1C216 Мартензитна (марейджингова) стомана, различна от описаната в I.1A.030, издържаща на максимална якост на опън от 2 050 MPa или повече при 293 °К (20 °С). Бележка: I.1A.035 не забранява отливки, при които всички линейни измерения са 75 mm или по-малки. Техническа бележка: Фразата мартензитна стомана издържаща на включва мартензитна стомана преди и след топлинна обработка. I.1A.036 1C225 Бор обогатен на изотоп бор-10 (10B) до по-голямо от естественото му изотопно разпространение, както следва: елемент бор, съединения, смеси, съдържащи бор, изделия от него, отпадъци или скрап от някое от изброените. Бележка: В I.1A.036 смесите, съдържащи бор, включват и материали, обогатени с бор. Техническа бележка: Естественото разпространение на бор-10 е около 18,5 тегловни процента (20 атомни процента). I.1A.037 1C226 Волфрам, волфрамов карбид и сплави, съдържащи повече от 90 % волфрам в тегловно отношение, имащи и двете изброени по-долу характеристики: а. Във форми със симетрични цилиндрични кухини (включително сегменти на цилиндри) с вътрешен диаметър между 100 mm и 300 mm; и b. Маса, по-голяма от 20 kg. Бележка: I.1A.037 не забранява изделия, специално проектирани като тежести или колиматори с гама лъчи. I.1A.038 1C227 Калций, имащ и двете изброени по-долу характеристики: а. Със съдържание на по-малко от 1 000 милионни части в тегловно отношение на метални примеси, различни от магнезий; и b. Със съдържание на бор, по-малко от 10 милионни части в тегловно отношение. I.1A.039 1C228 Магнезий, имащ и двете изброени по-долу характеристики: а. Със съдържание на по-малко от 200 милионни части в тегловно отношение на метални примеси, различни от калций; и b. Със съдържание на бор, по-малко от 10 милионни части в тегловно отношение. I.1A.040 1C229 Бисмут, имащ и двете изброени по-долу характеристики: а. Чистота от 99,99 % или повече в тегловно отношение; и b. Със съдържание на сребро, по-малко от 10 милионни части в тегловно отношение. I.1A.041 1C230 Берилий във вид на метал, сплави съдържащи над 50 % берилий в тегловно отношение, берилиеви съединения, изделия от тях отпадъци или скрап от някое от изброените по-горе. Бележка: I.1A.041 не забранява следните: а. Метални прозорци за рентгенови машини или пробивни устройства за сондажни отвори/дупки; b. Оксидни форми в завършен или полуготов вид, специално проектирани за електронни съставни части или като основи за електронни вериги; c. Берил (силикат на берилий и алуминий) във вид на изумруди или аквамарини. I.1A.042 1C231 Хафний във вид на метал, сплави, съдържащи над 60 % хафний в тегловно отношение, хафниеви съединения, съдържащи над 60 % хафний в тегловно отношение, изделия от тях, отпадъци или скрап от някое от изброените по-горе. I.1A.043 1C232 Хелий3 (3He), смеси, съдържащи хелий3 и продукти или устройства, съдържащи някое от изброените по-горе. Бележка: I.1A.043 не забранява продукти или устройства, съдържащи по-малко от 1 g от хелий3. I.1A.044 1C233 Литий, обогатен на литий-6 (6Li) до по-голямо от естественото му изотопно разпространение, и продукти или устройства, съдържащи обогатен литий, както следва: елементарен литий, сплави, съединения, смеси, съдържащи литий, изделия от него, отпадъци или скрап от няк